Nafarroako Parlamentuko Mahaiak, 2018ko irailaren 24an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 2018-2019 ikasturterako hizkuntza-ereduz aldatzea eskatu duten ikasleei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko irailaren 24an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

Zenbat ikaslek eskatu du 2018-2019 ikasturterako irakaskuntzako hizkuntza-ereduz aldatzea beren ikasketekin jarraitzeko?

Zehaztu ereduen, hezkuntza-etapen eta araudiak jasotzen dituen kasuen arabera.

Corellan, 2018ko irailaren 18an

Foru parlamentaria: Alberto Catalán Higueras